OSNOVNA ŠKOLA ZVONKA CARA

Kotorska 13

51260 Crikvenica

Crikvenica, 10. studenoga 2021.

**ZAKLJUČCI**

**s 11. sjednice Školskog odbora održane 10. studenoga 2021. godine**

Jedanaesta sjednica Školskog odbora započela je u 13:00 sati u prostoriji školske zbornice.

Sjednici prisustvuju svi (7) članovi Školskog odbora.

Predsjednica Školskog odbora otvara sjednicu te konstatira da je prisutna većina članova Školskog odbora odnosno svi članovi kako bi se mogle donositi pravovaljane odluke.

Predsjednica Školskog odbora otvara raspravu o predloženom dnevnom redu:

**DNEVNI RED**

1. Verifikacija zapisnika s 10. elektronske sjednice Školskog odbora

 2. Otvaranje i pregledavanje pristiglih prijava na natječaj za imenovanje ravnatelja/ice

 Osnovne škole Zvonka Cara

 3. Utvrđivanje rang-liste kandidata za ravnatelja/icu Osnovne škole Zvonka Cara nakon

 utvrđivanja ukupnog rezultata ostvarenog na vrednovanju dodatnih kompetencija

 4. Utvrđivanje liste dva najbolje rangirana kandidata za ravnatelja/icu Osnovne škole

 Zvonka Cara i upućivanje liste Učiteljskom vijeću, Vijeću roditelja, skupu radnika i

 Školskom odboru

 5. Informacije

Predlaže se dopuna dnevnog reda 11. sjednice na način da se iza 6. točke Dnevnog reda doda sljedeća točka:

6. Donošenje odluke o terenskoj nastavi učenika 8. razreda (posjet izložbi u Zagreb).

Svi članovi Školskog odbora prihvatili su jednoglasno dnevni red sjednice odnosno dopunu Dnevnog reda, točku pod brojem 6. Donošenje odluke o terenskoj nastavi učenika 8. razreda (posjet izložbi u Zagreb).

Ad 1. Školski odbor usvojio je jednoglasno zapisnik s 10. elektronske sjednice održane dana 27. 10. 2021. godine.

Ad 2. Predsjednica Školskog odbora, konstatira da su na raspisani natječaj za imenovanje ravnatelja/ice Osnovne škole Zvonka Cara, koji je objavljen dana 27. 10. 2021. godine u „Narodnim Novinama“ broj 116/2021. i na mrežnoj stranici Škole, pristigle dvije ponude odnosno prijave.

 Obje prijave su zapirimljene u propisanom roku i urudžbirane neotvorene sukladno članku 64. Statuta Škole. Predsjednica Školskog odbora je pred ostalim prisutnim članovima Školskog odbora otvorila abecednim redom zaprimljene prijave i utvrdila kako su se na natječaj za imenovanje ravnatelja/ice Osnovne škole Zvonka Cara prijavila dva kandidata.

 Predsjednica je zajedno s ostalim prisutnim članovima, prema abecednom redu prezimena i imena kandidata, razmotrila prijave kandidata. Obje prijave dostavljene su u propisanom roku te su potpune.

Ad 3. Nakon otvaranja i razmatranja priložene dokumentacije obiju prijava, članovi Školskog odbora vrednovali su, sukladno članku 66. Statuta, svaku dodatnu kompetenciju na temelju priložene dokumentacije kandidata uz priloženu prijavu.

 Nakon završenog postupka vrednovanja dodatnih kompetencija kandidata, Školski odbor sastavio je rang-listu kandidata rangiranjem po bodovima.

Ad 4. Nakon utvrđivanja ukupnog rezlutata ostvarenog nakon vrednovanja dodatnih kompetencija odnosno rang-liste kandidata za ravnatelja/icu Osnovne Škole Zvonka Cara, Školski odbor utvrdio je listu dva najbolje rangirana kandidata koja se dostavlja Učiteljskom vijeću, Vijeću roditelja, Skupu radnika i Školskom odboru.

Ad 5. Tajnica informira nazočne članove Školskog odbora o daljnjem tijeku postupka odnosno o održavanju sjednica tijela na kojima će kandidati predstaviti svoje programe rada za mandatno razdoblje.

Ad 6. Predsjednica Školskog odbora obratila se članovima Školskog odbora u svezi odlaska učenika 8. razreda na terensku nastavu zakazanu za dan 16.11.2021. (na izložbu „Hrvatski jezik“ u Galeriju Klovićevi dvori), a uslijed loše epidemiološke situacije.

Uslijed loše epidemiološke situacije, a nakon savjetovanja s epidemiologom, prijedlog je da se terenska nastava učenika odgodi za drugi termin kada bolji uvjeti isto dozvole, a sve zbog zaštite zdravlja učenika i učitelja.

Šest članova Školskog odbora prihvatilo je prijedlog odnosno odlučio da se terenska nastava učenika odgodi, dok je jedan član Školskog odbora bio suzdržan.

Sjednica je završila u 14:45 sati.

 Zapisničar: Predsjednica Školskog odbora:

Lamia Butorac, mag. iur. Sanja Krešić, prof.